b'\n_START_ARTICLE_\nDen Europ\xc3\xa6iske Rumorganisation\n_START_PARAGRAPH_\nESA er en forkortelse for European Space Agency (Den Europ\xc3\xa6iske Rumorganisation), og er en sammenslutning af europ\xc3\xa6iske lande indenfor rumfart og rumforskning. Organisationen har hovedkvarter i Paris, Frankrig.\n_START_SECTION_\nHistorie\n_START_PARAGRAPH_\nForl\xc3\xb8beren for ESA var ESRO (European Space Research Organization) og ELDO (European Launcher Development Organisation). Aftalen om oprettelsen af ESA ved sammenl\xc3\xa6gning af disse to organisationer blev vedtaget ved plenarforsamlingen den 30. maj 1975 og tr\xc3\xa5dte i realiteten i kraft dagen efter.\n_START_SECTION_\nMedlemslande\n_START_PARAGRAPH_\nESA best\xc3\xa5r af 22 medlemslande: Belgien, Danmark, Estland, Finland, Frankrig, Gr\xc3\xa6kenland, Irland, Italien, Luxembourg, Nederland, Norge, Polen, Portugal, Rum\xc3\xa6nien, Schweiz, Spanien, Storbritannien, Sverige, Tjekkiet, Tyskland, Ungarn og \xc3\x98strig. Canada har en s\xc3\xa6rlig status som samarbejdende land._NEWLINE_I 2003 var der ca. 1.920 ansatte i ESA og \xc3\xa5rsbudgettet var p\xc3\xa5 2.700 millioner \xe2\x82\xac.'